經數: 一八三○

經名:成唯識論述記卷第三末

頁數＞ 三三一

上	欄

論. 彼俱非理至不異定故述曰. 應非遍

行故. 破正理師應不異定故. 破雜集

論師已如前說. 由雜集師不解集論.

1約此行相以爲眞理故今破之然救初

云. 且約新起異緣勝說. 非非遍行. 救第

二云. 據修中2行定勝作意說. 故與定別

此亦不然. 義不具故. 旣說行相應盡理

明. 理旣不周故如論破. 與薩婆多別. 如俱

舍第四問何故百法等. 作意爲初. 此論中

所明觸爲先說答和合三法攝心心所

令同取境. 是觸勝能. 警心心所令皆能

起. 作意勝力. 此約和合. 觸乃先明. 彼論約

警. 作意初說. 各據一門不相違也

論. 受謂領納至起愛爲業述曰. 解第三數.

初辨自義. 後破外執. 體業可知

論. 能起合離非二欲故述曰. 解起愛3爲

業. 謂於樂受未得希合. 已得復有不乖

離欲. 於苦未得有不合欲. 已得之中有乖

離欲. 欲者欣心. 卽通三性. 此業可通有漏

無漏. 今唯依無明觸所生受故. 此唯是愛.

依染分說. 如緣起中受緣愛故. 有漏受能

爲愛之緣故此釋一切染4愛作業. 非第

八識. 不生愛故又第八俱受. 疏起六識

中愛. 義亦無妨. 受善惡境起諸愛故. 如

想起言疏亦起故欲非遍行不決定起.

故受業用非是遍理. 此五數中. 唯受想業

約勝能說. 餘之三業乃是遍能

然大乘中雖領於觸. 約領境勝以立受體

故薩婆多. 亦領於境. 及同時觸. 故俱舍

中	欄

說受領隨觸正理論師. 有二種受評取

領觸. 是受自性故論破之

論. 有作是說至謂領俱觸述曰. 初□彼

計. 領所緣境名境界受. 領同時觸名領

自性. 觸有苦樂捨. 受皆能領故

彼師評云

論. 唯自性受至5共餘相故述曰. 唯自性

受是受自相. 餘心所法不能領觸. 無是相

故. 若境界受通餘心心所. 以彼皆能領境

界相故

初□計訖. 二論主破云

論. 彼說非理至俱生觸故述曰. 今應問

彼. 如何說受能領俱觸. 受定不緣俱生觸.

故不可說緣而受名領觸. 緣相應法如

前已破. 又違汝宗. 若觸前受後. 後受領前

觸. 旣不緣前觸. 如何名爲領. 或應觸受一

念不俱

三彼復救言受領觸者. 似俱時觸說名爲

領非緣名領. 四論主難

論. 若似觸生名領觸者述曰. 此牒彼計

論. 似因之果應皆受性述曰. 正難於彼.

如果穀子. 似因粟故. 等流果等應皆受性.

以似因故. 猶如於受. 謂有果法不似於

因. 如粟莖等. 言果似因爲簡於彼. 或卽因

是果. 或似因之果. 復爲簡彼論說之言. 第

六轉攝. 此難體破. 彼返質云. 受領於觸

卽緣俱生. 觸領根等應緣根等此不爲

例. 觸不唯以領根爲自相. 令心心所同

觸於境是觸之用. 汝宗唯以領觸爲受自

下	欄

相. 何得不緣. 不說緣境之行相故

五彼若救言體是心所似俱因觸說名爲

受. 粟等似因體非心所. 等流果法. 及餘心

所. 不似俱觸. 互闕一義故皆非受. 何得

以餘例難同受. 故次第六論主復難

論. 又旣受因至何名自性述曰. 觸能生受

卽是受因旣領於因可名因受. 名自性受

於理豈成. 此難名破

次下第七彼復救言. 如王食邑非食土田.

6土田所生諸禾稼等. 是王所食. 言食邑者

從所依說. 以邑之體卽土田故受例亦

然. 觸如土田. 受如禾稼. 受是觸果. 觸是受

因. 受能領觸所生受體. 卽自領義. 名自性

受. 言領觸者從所依說. 如言食邑食彼

所生

論. 若謂如王至名自性受述曰. 此牒彼計

次下第八論主復非

論. 理亦不然至不自證故述曰. 若言自緣

名領自性. 違汝自執. 不自證故. 彼計心

等不能自緣. 故說自緣便違自失

故次第九彼復救曰. 言自領者. 非謂自緣.

不拾受自相. 名自性受故故次第十論

主復非

論. 若不捨自性名自性受述曰. 此牒彼計

論. 應一切法皆是受自性述曰. 正破彼執.

由一切法皆不捨離自體相故. 應皆名受.

設彼救言要心所法不捨自性方名爲受.

餘思7想等應立受名. 若言要有所緣. 領

觸所生受之自體. 名自性受. 一一過難皆同

經數: 一八三○

經名:成唯識論述記卷第三末

頁數＞ 三三二

上	欄

前破

次第十一彼設難言受領於因不得名受.

觸似三和應不名觸十二答曰. 此難不

然. 觸似三和復能令心等同觸於境故1別

名爲觸. 汝今但執受能領似因觸名受. 不

依境界以立受名. 如何以受令觸義同

論. 故彼所說但誘□兒. 述曰. 此結非也.

理旣非勝. 但誘□兒. 非關智者. 此總結

破

次第十三2彼復問曰. 言自性受汝已廣非.

境界旣共餘. 如何說受別十四論主答

論. 然境界受至不共餘故述曰. 此義如何.

能領順違俱非境相. 定屬已者名境界受.

謂餘心等但取所緣. 不謂定令境攝屬己.

於順違等行相淺近. 不攝爲己有故. 皆不

名受. 如多人共處. 傍有人言汝面是奴. 中

有奴者攝爲罵己. 餘非奴者不攝屬己.

故受亦然. 領於境界定屬己故. 領境界名

不通餘法. 何勞虛3□取自性受問受領

於觸應名分別. 設爾無失如是所明前

三心所. 樂大乘者. 應對餘宗及餘論文

知其勝劣

論. 想謂於境至名言爲業述曰. 體性可知.

業言施設者安立之異名. 建立發起者亦名

施設

論. 謂要安立至種種名言述曰. 此中安立.

取像異名. 謂此是靑. 非非靑等. 作此分齊

而取共相名爲安立. 由取此像便起名

言此是靑等. 性類衆多故名種種. 諸論說

中	欄

名爲其想者. 從因而說. 說想爲名. 從果

而說. 如世人言汝想是何名是何等. 此業但

是意俱之想. 餘識俱想不起名故. 設疏起

名亦無失者. 第八識想如何起名. 由此故

知此業不遍

論. 思謂令心至役心爲業述曰. 其義可知.

論. 謂能取境至令造善等述曰. 謂瑜伽論

第三卷. 說卽此邪正俱相違行因相. 由思了

別謂邪正等行卽身語業. 此行之因卽善

惡境. 由了此境相故思作諸業. 起善惡等

事故. 言取境正因等相是思之業問思

令心作. 爲亦令彼心所法作不. 若亦令心

所法作. 何故不說. 若唯令心作. 何故不同

作意亦令心所作行相實同作意. 亦令

心所造作. 以心勝故但說作心

此別解已次下總釋俱

論. 此五旣是至決定相應述曰. 釋與五

俱無心起時無隨一故

論. 其遍行相後當廣釋述曰. 指遍行義及

心所等緣總別相. 如第五卷自當廣說

上來第四已解五所. 自下第五解前頌中相

應二字. 此或通五數. 或通捨受. 二處皆得

准此初答文. 相應屬五數

論. 此觸等五至故名相應述曰. 五十五說.

由四等故說名相應. 謂事等處等時等所

依等事處相似名之爲等. 時依定一名

之爲等. 正與此同. 今約見分爲行相. 影像

相分爲所緣. 自體名事等者相似義. 體各

唯一境相相似. 故所緣事皆名爲等. 以觸

下	欄

等五相. 託本識相生. 所緣旣相似. 故名爲

等. 唯識爲宗. 不約本質名爲所緣. 亦非

影像名爲行相時謂刹那. 定同一世依

謂依根俱有. 無間. 如下當辨. 不取種子. 以

各別故. 卽以四義解頌相應. 謂除行相

或雖不同亦兼取彼. 瑜伽論9等第一卷. 說

同一所緣不同一行相. 以境相似故說名爲

同. 其實各別此約實義名所緣等彼

約相同名同一所緣又此約影像說爲

相分名所緣等. 相各別故彼約本質說爲

所緣故名爲同. 亦不違也. 下此論文許有

二故. 如樞要中釋此疑難此中五義各

有所簡時簡前後依簡別識行簡

依同其境各別緣簡別見事簡體多

雖具上義. 若事不等不名相應. 如五與

意唯依事簡或但四義. 唯除行相. 以各

別故. 一一應思非無所以.

上來已解相應門訖. 自下解頌唯捨受言.

此第四段. 卽是第七五受分別

論. 此識行相至捨受相應述曰. 此有二文.

初三復次等釋唯捨俱. 後簡不與餘所相

應之所以也初中第一三復次釋. 後解外

難三復次中. 一一有多所以且初釋中

復有五義. 一極不明了是捨受相. 若苦樂

受必明了故. 此中憂喜入苦樂中. 依三受

門不5言憂喜二不能分別違順境相

取中容境. 是捨受相. 若是餘受取順違境

故三由微細. 若是餘受行相必粗四由

一類. 若是餘受必是易脫. 此行相定. 故成一

經數: 一八三○

經名:成唯識論述記卷第三末

頁數＞ 三三三

上	欄

類. 五相續而轉. 若是餘受必有間斷. 此□

相續故唯捨受若許明了行相可知. 便應

不能攝益相續若能分別違順境相. 非

眞異熟. 眞異熟者取境定故若粗動者. 應

如餘心非異熟主. 顯行相難知異餘識也.

若許易脫. 卽善惡趣皆悉不能互攝彼

種. 許是善識能持惡種. 與理相違. 攝論第

三亦有此解若有間斷. 便非彼生. 亦不

受熏. 已捨壽故. 性非堅故. 如餘心等

由此五義必具有故. 便能受熏持種相續

又解. 此識極不明了. 簡無惠念. 惠念行

相極明了故不能分別違順境相. 顯唯

捨受非苦樂俱. 及簡不與善染等□

微細之緣. 簡定及非異熟. 非異熟法相粗動

故. 定深取所緣. 此任運細不深取故一

類之義. 簡勝解數. 先不定境今印定時有

勝解故相續而轉. 顯無有欲. 今有希望

方有欲起. 此相續故無有欲也由此五

義. 第二正顯唯捨所由. 所餘四緣. 因簡別

境等故唯與捨俱雖有二解前解爲勝.

顯捨受俱. 不應於中簡其別境等

論. 又此相應至唯是捨受述曰. 此第二復

次. 顯是異熟總業所招故唯捨1□

論. 苦樂二受至非此相應述曰. 顯此不

與苦樂二受相應所由. 如八證中最初執

受五因之內. 任運生解. 如五十一對法第

二說異熟生等. □如前釋. 由六識中異

熟生受. 待緣方起. 故今簡之

論. 又由此識至爲自內我述曰. 常者. 相續

中	欄

義無轉者. 一類義我是一常. 故此似我.

顯第七識□緣執我

論. 若與苦樂至捨受相應述曰. 顯我不緣

苦樂二受. 非一類故. 故唯捨俱. 生善惡

趣餘受轉故. 第三復次也由前三義故唯

捨俱勘諸經論. 唯初復次五義之中第四

義解

上來依理解頌文訖. 自下依義釋外妨難

論. 若爾如何至惡業異熟述曰. 薩婆多等

爲此難也. 彼部難云. 捨受寂靜. 善業調順

可能招之. 如何逼迫業. 亦招寂靜果. 此依

彼宗故以爲難

論. 旣許善業至此亦應然述曰. 卽返質答.

旣許善業能招捨受. 此不善業類亦應然.

能招捨受

論. 捨受不違至善惡俱招述曰. 此顯所由

及同法喩. 捨受行相不違苦樂二種品故.

此質解也捨受不違苦. 惡業不得招

捨受不違樂. 善業應不感苦樂自相違.

善惡之業不招於苦樂捨受不違二. 何

妨善惡□能招. 如無記法二業俱感不違

二故. 不以寂靜解捨. 亦通惡業感. 中容

之行名爲捨故通不善招2問返詰雖然

理猶未曉. 如何寂靜果. 逼迫因所招答曰

無記旣寂靜. 何爲惡業果. 捨雖寂靜. 不違

二故得爲惡果. 下同禪定3禪4之寂靜. 此

無所能爲故通惡業感. 餘七轉識設起苦

樂. 此識皆俱. 以捨不違苦樂品故若或

苦樂俱於人天中應不受苦果. 以相違

下	欄

故. 三惡趣中應不受樂果. 亦相違故此

中苦樂皆是別報. 故捨不違. 若隨所生受

便轉變. 卽易脫故. 過失如前

外人復難

論. 如何此識至心所相應述曰. 解受俱

中. 自下第二釋不與餘心所相應. 旣知唯

捨已便難唯五俱

論. 互相違故述曰. 此論主答. 別境善等行

相. 與識旣互相違. 故不俱也. 此總答也

論. 謂欲希望至無所希望述曰. 下別答也.

隨何世境樂便有欲. 任運之識不樂觀境.

故無有欲

論. 勝解印持至無所印持述曰. 勝解印持

曾爲猶預境今得決定事此識行相[&FFFF]#

[&FFFF]#闇昧境非先不定今可須印之. 故無

勝解

論. 念唯明記至不能明記述曰. 念相明記

曾習事轉此識昧而且劣.  □緣任運現在

之境不能明記曾所受境故無有念

論. 定能令心至刹那別緣述曰. 定雖影像

相分刹那新起. 其加行時所觀本質前後相

續. □專注緣此識任運不作加行專注

本質. □緣現在影像所緣. 但新新起且定

行相. 一一刹那深取專注趣向所緣. 此識色

疏行相不爾. 故非定俱言任運者. 是隨

業轉

論. 惠唯簡擇至不能簡擇述曰. 德等事者.

等失俱非. 餘文可解此之別簡. 行相周

通. 於佛起別境. 於理亦無失

經數: 一八三○

經名:成唯識論述記卷第三末

頁數＞ 三三四

上	欄

論. 故此不與別境相應述曰. 此總結也

已說別境非此識俱次簡善等不俱所

以

論. 此識唯是至亦不相應述曰. 異熟必非

通善染故. 十一六二十亦定不相應等

者. 等取餘善等法. 卽不定四旣通三性亦

在其中

然有難曰. 善染非異熟. 可說不相應. 不定

中無記. 何非此識□爲答此1問故次說

云

論. 惡作等四至定非異熟述曰. 非異熟者.

非眞異熟. 不遮異熟生亦有惡作等. 下不

定中自當分別. 非一切時常相續故非此

相應

上來第七唯捨門訖下第五段. 卽是第八

何性俱門

論. 法有四種至何法攝耶述曰. 此最初問

法有四種. 何法所攝大乘亦有自性善

等. 如本釋中. 此三種性. 或各分二. 一世俗.

二勝義. 有爲善法名世俗善. 招世出世可

愛果故. 粗重生滅非安隱故. 無爲善法名

勝義善. 最極寂靜性安隱故諸極惡法名

世俗不善. 能招粗顯非愛果故. 諸有漏法

名勝義不善. 自性粗重不安隱故有爲無

記法名世俗無記. 不能招愛非愛果故. 自

性粗重濫不善故虛空非擇滅. 名勝義

無記. 不招二果. 無所濫故或各分三. 善

有三者一感愛果善. 謂有漏善法二性

2巧便善. 謂有爲善法三性安隱善. 謂無爲

中	欄

善法不善三者一感非愛果不善. 謂極

惡法二性非巧便不善. 謂染汚法三性

不安隱不善. 謂有漏法無記三者一相

應無記. 謂諸無記心心所法二不相應無

記. 謂無記色不相應行三眞實無記. 謂虛

空. 非擇滅或各分四. 善有四者一自性

善. 謂信等十一唯善心所二相應善. 謂信

等相應心心所法三等起善. 謂諸善色不

相應行. 種子善者准義亦爾四勝義善. 謂

善無爲不善四者一自性不善. 謂無□

等十唯不善心所二相應不善. 謂無□等

相應心心所法三等起不善. 謂不善色. 不

相應行. 種子亦爾四勝義不善. 謂有漏

法無記四者一能變無記. 謂諸無記心

心所法二所變無記. 謂無記色法. 種子亦

爾三分位無記. 謂無記不相應法四勝

義無記. 謂虛空非擇滅如對法第三末第

四卷初諸門解善等. 皆以此義通釋於彼.

此中一一如理應知

論. 此識唯是至異熟性故述曰. 下答有三.

初總答. 次別答. 後釋無記名. 此總答也. 若

善惡性必非異熟

下別答之

論. 異熟若是至應不得成述曰. 別有三釋.

此爲一因證唯無記. 攝論第三卷3未自解.

善趣旣是善. 應不生不善. □生善故卽無

流轉. 由集故生死流. 由苦故生死轉. 惡趣

□亦然. 旣□生惡應無還滅. 由道故還. 由

滅故滅

下	欄

第二因云

論. 又此識是至俱作所依述曰. 此識旣是

果報之主. 爲善染法之所依止. 旣□是善.

應不爲惡依. 是惡. 亦應不爲善依. 互相

違故. 何得與二俱作所依

第三因云

論. 又此識是至應不受熏述曰. 如前已說

唯無記性可受熏習

薩婆多等若復難言無熏習識亦有何過

論. 無熏習故至俱不成立述曰. 此論主答.

得等如前破若無熏習者. 染淨因果俱

不成立. 旣無熏習卽無種子. 種子若無卽

是無因. 因旣無故其果亦無

論. 故此唯是無覆無記述曰. 此總結也

自下第三釋無記等義

論. 覆謂染法障聖道故述曰. 何名無覆. 覆

謂覆障. 體卽染法覆義如何障聖道故

論. 又能蔽心令不淨故述曰. 合以二義

解其覆字卽覆者. 覆蔽也. 蔽心令不淨

故名爲覆

論. 此識非染故名無覆述曰. 總結釋也

論. 記謂善惡至可記別故述曰. 何名無記.

記謂善惡. 此有二義可名爲記. 一善有可

愛果. 不善有不可愛果. 可記別故. 二善惡

法體勝無記法. 可調和故. 或[&FFFF]#戾故. 可記

別也世尊記此當得此果. 體性如是可

記別故. 說名爲記

論. 此非善惡故名無記述曰. 此結釋名

總是第八何性俱門. 自下第六段諸心所法

經數: 一八三○

經名:成唯識論述記卷第三末

頁數＞ 三三五

上	欄

例同於心. 非是分別識自體門

論. 觸等亦如是者至必同性故述曰. 此四

說中第一. 第二. 第四說同護法等一師多復

次. 義不違也義雖有四. 文段有三牒前

頌第八句也初師唯以五心所法. 例同心

王無記性矣. 次無記性後有亦如是故. 如

文可知

自下卽是第二師說

論. 又觸等五至亦如是言述曰. 此師意說.

例於識體五種義同. 一異熟. 二所緣行相俱

不可知. 三緣三種境. 四五法相應. 五無覆無

記. 前雖已有本識八門. 隨其所應故但有

五. 於十義中此別開不可知爲一門然

但有四. 除自相一切種及行相幷捨受俱.

因果不斷. 轉捨時位. 在例後明. 此例以前.

如其所應亦如是故問本識五法俱. 觸等

亦如是. 觸雖不與觸自相應. 五法是同隨

應相例. 本識行相卽是了別. 觸隨所應應

例行相. 令心心所同觸前境. 是觸行相故.

餘例難亦然答餘門通故可咸相例. 行相

旣言了別. 何得觸等例同此不成救. 與

識相應旣言觸等. 觸等亦應與自俱故

此理不然. 隨所應有觸非觸俱. 相應有五

法. 五法相應例得同. 了別在識不通餘. 何

得觸等例行相. 了別行相在於識. 亦令觸

等例皆同. 與捨相應不在受. 亦應受等例

成失. 此上二說義雖未周. 以理而言亦無

妨難

論. 有義觸等至無簡別故述曰. 此難陀論

中	欄

師等多人爲此解. 初許觸等受熏. 後被難

已轉計. 方言緣種名一切種此第三說

例上五門幷不可知. 卽有其六. 謂從異熟

乃至無記. 除識自相行相受俱. 頌言觸等.

卽是自相. 故不須例此論體例. 若正義無

違或合爲一. 若1邪宗謬義假作別師. 非

必異說今此別師

第四師破

論. 彼說非理述曰. 第一非也

論. 所以者何述曰. 第二彼問有何所以

論. 觸等依識不自在故述曰. 三論主答. 旣

非心王故不自在. 前第二卷於可熏中有

自在義世親攝論四外別立有自在義方

能受熏

論. 如貪信等至能持種子述曰. 染中擧貪

等取嗔等. 善中擧信等精進等. 旣如貪等

故. 不可說觸等同識能持種子. 此乃不

例一切種門問所熏有心及心所. 心所

不自在故不受熏. 能熏之中有心所. 心所

不自在故非能熏答心所有增減義具

可能熏. 心所不自在故非所熏攝問何

故受熏則遮心所. 及其能熏心所亦得

答爲因據有力. 心所亦能熏. 受熏須報主

心所非所熏問心所爲因能熏言有力.

心所爲果有力言所熏答心所能熏無

過失. 心所亦能熏. 心所受熏過失多. 心所

非所熏問何故能熏卽言無失. 爲所熏

者過失便多答爲因之日有力而是能熏.

爲果之時無力乃非所熏問何者名過

下	欄

失答頓生六果失問何故心所受熏.

後時頓生六果. 心所能熏. 後果不頓生六.

答心所受熏. 卽能熏心心所. 一念便熏

成六種. 後生現時頓生六果. 心所能熏. 相

分見分. 但隨己數而熏. 非一一法皆有六

種. 卽所熏無頓生六果. 唯熏心王一體法

故. 若六法受熏. 便有三十六種見相分種.

各自生己現行本識等. 卽有頓生六果之

過問如緣本識增上緣中熏成種時. 同

時心所亦熏成本識種. 緣彼心所亦爾. 何

故心所能熏. 2所熏無頓生果之妨答卽

能熏心王. 緣本識及五數熏成種子. 此種後

時. 生本識及五數現行. 能熏心所不熏彼

本識. 及五數種. 此相分熏種. 但生自相分現

行. 非親生彼本識等故. 故無此妨問心

所能熏. 何不同彼心王能熏. 俱生於彼本

質之法. 心所能熏. 卽生自相分現行. 不生

本質耶答若能熏之心是一. 緣本識及五

數. 所熏有六故卽熏六個. 能熏之3心後種

生現行. 頓生六果妨. 不可論其本質生

與不生. 所熏六種乍可論其本質影像. 其

所○不然此亦不然. 受熏例應爾. 心所

生影像. 心王生本質. 由是義故. 如實義者.

如緣本識熏種之時. 能熏心聚. 共熏成一

本識之重. 此增上緣. 本有種子爲因緣故.

無頓生六果之妨. 多種生一芽. 因緣便無

此事. 增上緣等理亦無失又設能熏各各

熏一本識種子. 雖爲六種. 六種共生一果

亦無妨難. 能持之識體是一故論所言如

經數: 一八三○

經名:成唯識論述記卷第三末

頁數＞ 三三六

上	欄

貪信等不能受熏. 此對難陀亦熏心所.

非對經部. 經部說心所亦非所熏故. 如攝

論云是能依故. 不自在故. 若對彼宗有立

已成之過. 由大乘異師. 亦有說心所是所

熏故. 今以爲喩量云. 第八五數. 應非所

熏. 是能依故. 不自在故. 如貪信等若爾

七識應是所熏. 旣是自在及所依故此亦

不然. 因明者說但遮能依心所體是所熏. 不

表七識心王是所熏法. 觸等五法旣非所

熏. 如何同識能持種子又以不能持諸

種子. 爲第二宗於理無失. 文有宗二因喩

唯一

四第三師言. 受熏何失五論主牒破

論. 又若觸等至有六種體述曰. 卽一有情

能熏所熏. 隨是何法有六個種. 以六法體

爲所○故. 一一所熏有一種故

六外人復言. 六種何失

論. 若爾果起從何種生述曰. 此卽第七論

主復徵. 若爾果生從何種起

八外人復云. 皆從彼起九論主復云

論. 理不應言至生一芽故述曰. 成業論中

廣破此義. 量云. 別能持中六種種子. 應不

共生一果. 因緣性故. 如六能熏. 能熏雖有

六現. 不是因緣共生一果種若爾雜集第

八卷如何通. 彼許多因生一果故. 如五無

間業受一期報故成業論中自解此妨. 可

許多緣生一果體. 不許多因能生一果. 因

緣辨體無此事故. 前立量中. 已有因緣因

果言故

中	欄

十外人轉言. 熏種雖多. 生果之時但從一

種此下十一論主復非

論. 若說果生至便爲無用述曰. 初二句牒.

下二句難. 此就見分能熏爲論問旣爾護

法等如何釋此文. 新舊之種若隨用一. 舊新

種中一無用故. 又能熏有六熏成六種共

生一果. 爲難亦爾. 此乃自違. 不勞他1語

答曰. 新舊因緣. 能熏有六熏成六種勢

力齊等. 俱逢緣合可許此類共生一果. 如

一麥中有多極微. 可許同生一芽等果. 非

許一一微各各生果故若爾成業難多種

生一芽何爲會釋彼破經部色心二法

各各有種共生一果. 如二麥等共生一芽.

非此所許. 今五數中各有種子共生一果.

故是所非. 若一識中同類種子共生無妨

故此文言. 若一種生餘無用等. 不爾此言深

爲自害. 若能持是一. 多同類種許共生一

果. 若能持是別. 雖同類種. 不許同生2果

十二外人云. 次第生果十三論主復難

論. 亦不可說至勢力等故述曰. 同熏之種.

一生果時餘亦應生. 熏習同時勢力等故.

如生果種故不可說心種先生. 餘觸等種

次第生果. 此中比量易而可知

十四外人復云. 六果頓起

十五論主復難

論. 又不可說六果頓生述曰. 此卽總非

有何過失

論. 勿一有情至俱時生故述曰. 若六果生

便有此失彼若救言如摩醯首羅面有

下	欄

三目. 復有龍王有八萬眼. 有六種體. 於理

何違難此不爾. 不可說心中之種生此

眼. 心所中種能生彼眼. 卽應一念有六本

識. 又無多眼者. 彼如何通. 故唯心王持種

於理爲善又如人二眼. 識但是一. 多眼龍

王何必識多又若許爾卽一有情有六本

識. 便爲六身非爲一體

次第十六彼復轉救論. 誰言觸等至持諸

種子述曰. 外人轉計. 此卽不例同於本識

持種受熏名一切種

故第十七論主復問

論. 不爾如何至名一切種述曰. 問觸所由

次第十八外人復云

論. 謂觸等五至名一切種述曰. 此解似種.

本識變種能生果故名爲眞種. 觸等與識

同一所緣. 故彼亦能變爲種子. 不能生果

名爲似種

十九問彼何故須然二十彼答

論. 觸等與識所緣等故述曰. 此顯三因觸

等似種. 若不緣種. 心心所法所緣. 便有不

同之失

論. 無色觸等有所緣故述曰. 生無色界旣

不緣色. 不緣種者. 此何所緣

論. 親所緣緣定應有故述曰. 若但緣本識

相分之種. 自不須變. 卽無親所緣緣. 自無

相分故. 便非唯識. 心外取故. 若託彼變但

是疏緣. 不於觸等之上現影像故

論. 此似種相至生現識等述曰. 無實用故.

不能生現識3根境等等者等取諸根境

經數: 一八三○

經名:成唯識論述記卷第三末

頁數＞ 三三七

上	欄

等

此如何等

論. 如觸等上至非識所依述曰. 心所所變

似眼根等. 不能爲依親生五識. 親生五識

者. 心王所變故. 色等亦爾. 亦非實□. 此六

眼根等. 同時同處不相障□

論. 亦如似火無能燒用述曰. 此顯同喩. 鏡

中之火名爲似火. 無燒用故

此上□是第三師救次二十一論主難云

論. 彼救非理至而相例故述曰. 謂若是觸

等緣似種相名一切種. 卽是第四緣境之

門. 在第三門一切種後執受處中方應相

例. 如何於前一切種中乃例緣境

論. 由此前說至有重言失述曰. 此顯正義.

由此理故. 前句所說一切種言. 定目本識

有彼受熏能持種義. 不目緣種似種等

義. 故不可以觸等五數緣種爲例若不

是說受熏持種名一切種爾者. 本頌乃有

重言之失. 上解一切種已言緣種. 下解執

受中復言緣種故若彼救言緣種子者

名一切種. 執受處中說有根身. 無重過者.

理亦不然. 世親攝論第一引阿毘達磨經

言. 執受有二. 一五色根. 及根依處. 二相名

分別習氣種子可執. 復是所緣. 與身別明

此有何位. 故所說非也

二十二第三師問. 若不如我所說義者. 亦

如是言應有簡別. 以不許例持諸種故

次二十三論主復答

論. 又彼所說至定不成證述曰. 此總非也

中	欄

論. 勿觸等五亦能了別述曰. 此下正難

了別. 唯是識行相故

論. 觸等亦與觸等相應述曰. 上勿字流至

此. 勿觸等五與觸等相應. 以說本識觸等

相應故. 不爾如何觸等相例

論. 由此故知至非謂一切述曰. 由此理

故. 故知頌中亦如是言. 隨所應說. 若前若

後. 性相心故應可例有. 隨理無違卽便相

例. 非謂一切皆令例之. 此例幾門. 卽有

六門. 前第二師例同五門. 今加斷捨隨所

應故. 餘不例者准義可知. 以隨文便中

間相例. 故亦可許例於捨位. 欲顯初後皆

有例法. 及非例法. 故中間說觸等相例. 若

最後句方說例者. 恐謂一切皆1合例故

上來雖有多文. 非是正明本識. 例彼觸等

義門分別下第七段. 卽是第九解本識因

果法喩門. 是本頌中第九句□轉如暴流也

於中有二. 初問. 後答. 將欲解文寄問

徵起

論. 阿賴耶識爲斷爲常述曰. 此爲問也. 前

解自相唯阿賴耶. 今分別中依自相說

論. 非斷非常以□轉故述曰. 此第二正答

所問於中有三. 初解本頌. 次破外執. 後

勸歸信初中有三. 初解法. 次解喩. 後總

結解法中有二. 先擧所明因果之法. 後廣

解釋. 此卽初也擧頌二字正答前問. 經

部師等持種色心. 無色無心有時斷滅僧

□自性. 雖爲法種仍體是常爲簡彼宗

言非常斷

下	欄

□義如何

論. □謂此識至常無間斷述曰. 下廣解也.

先解□義一類者. 常無記義相續者. 未

曾斷義

何義要須中無間斷

論. 是界趣生施設本故述曰. 此意卽是依

此識故. 施設三界五趣四生. 是引果故. 識

是界趣生之本也. 下自當知言施設者.

安立2異名. 識若斷滅非界趣生. 故此□言

正遮於斷. 卽重顯上一類義也. 若善染等.

體非一類. 趣生應雜許雜起故. 由此識是

一類無記. 不可雜起

論. 性堅持種令不失故述曰. 此言顯上相

續之義. 此義可知言性堅者. 四義受熏

卽初堅義. 乃至金剛此不斷故. 故能受熏.

若不堅者. 如六. 七識應不受熏復言

持種令不失者. 簡經部等色心受熏而能

持種. 於無色界入無心時此種便失此

識不爾. 種不失故. 故不可斷. 此解□義

論. 轉謂此識至前後變異述曰. 此遮常一

此簡自性及我. 爲常. 爲一. 以諸有情起

分別心計爲我故言有生滅等. 簡彼一

常故

論. 因滅果生非常一故述曰. 因果性故. 簡

一. 非我也有生滅故. 簡常. 非自性也

常一之法無因果故

何不是常. 常有何過

論. 可爲轉識熏成種故述曰. 顯可熏義. 不

能受熏是爲過也. 不爲轉識熏成種過.

經數: 一八三○

經名:成唯識論述記卷第三末

頁數＞ 三三八

上	欄

常阿賴耶應不受熏. 以是常故. 如虛空

等. 若不受熏. 卽無生死涅槃差別

此上解轉. 總釋頌中□轉二字. 四義受熏

卽皆具足. 一無記. 二堅. 三可熏非常一是.

四相應可爲識熏是下釋如暴流三字.

有三義喩

論. □言遮斷至因果法爾述曰. 下解譬喩

於中有二. 先擧法生滅喩. 後廣解之. 此

卽初也. 一切因果皆非斷常故言法爾

論. 如暴流水至令不出離述曰. 暴謂卒暴.

卽汎暴水. 前能引後名曰非常. 後水續前

稱爲非斷. 生人天喩1飄. 居惡趣如溺.

本識能持業煩惱等漂溺有情. 以水爲喩

論. 又如暴流至而□相續述曰. 又識持種

述曰. 此第三喩. 漂水下魚水上之草. 喩內

習氣外觸受等內外法也

三界生故. 一浪因至一浪生. 多浪因至多浪

起. 故名暴流. 以水爲喩. 如下文說

論. 又如暴流至□相隨轉

論. 如是法喩至非斷常義述曰. 此合法

喩釋其大意

論. 謂此識性至□轉如流述曰. 果生故非

斷者. 後法續故因滅故非常者. 不□住故.

此解法義令同於喩. 餘文可解

上來大乘自述己義成立因果自下第二

破斥諸部

論. 過去未來至緣起正理述曰. 此下有三

初2牒說一切有部正量等難破彼宗執

二破上座部師. 三破經部初文有十

中	欄

此卽初也. 3有部正量等彼皆過未有體性

故此意難言. 若如我等過未有體. 未來

續故不斷. 往過去故不常. 汝過去無可許

非常. 未來旣無後法應斷. 現不住故. 當無

體故. 如是豈成緣起正理

論. 過去未來至緣起正理述曰. 此卽第二

論主4反質. 過去未來汝執實有可許非

斷. 未來續故與我不同. 如何過去說□有

故不是常義. 前言我宗斷不成緣起理. 今

汝旣是常. 常豈緣生理

論. 豈斥他過己義便成述曰. 第三外人5反

云. 論主遭難不能出理而行返質. 豈6斥

他過己義便成

下第四答

論. 若不7□邪難以顯正述曰. 此論主答.

黑山旣[&FFFF]#白日斯現. 故須破也

次出正理

論. 前因滅位至低□時等述曰. 我宗因果.

前因滅位後果卽生. 中間無隔因果不斷.

如秤兩頭低□時等. 由彼低時此□時故

論. 如是因果至方成非斷述曰. 前生後滅

相續如流. 豈假去來是有. 方成因果不斷.

不籍去來因果足不斷故. 謂但一種在現

在時流入過去. 此之種子後念卽起. 刹那刹

那□時現在. 而是無常因果不斷

下第五難

論. 因現有位至誰離斷常述曰. 8外難云.

如一種子因於現在有作用時後果未生.

果法未來旣體是無. 不可定其所生之果

下	欄

此說因者是誰之因. 無果可屬因定能生

彼故. 問果亦爾. 現爲因卽無果. 現爲果卽

無因. 因果旣無斷常誰離. 初但難斷. 今亦

難常

論. 若有因時至豈離斷常述曰. 論主9反

質. 卽第六也. 此爲彼部未來有故. 其果之體

未來已有. 現在爲因之時果已先有. 果已先

有何待於因. 於果本無可待因有. 果先已

有何待於因量云未來果法應不待因.

體已有故. 如已生果因義本欲生果. 果

有不待於因. 因義不成. 有果義亦應無

量云. 所言果法. 應非是果. 以先有體

故. 由如於因汝所言因. 應不是因. 先有

體故. 猶如於果無因無果豈離斷常

言我不離. 汝豈離耶初隨返質唯難

於常. 今隨雙難亦破於斷

論. 因果義成至非預我宗述曰. 此卽第七

外人解質. 未來因果雖先有體. 名因果時.

要依作用不依於體. 未有作用名未來.

正有作用名現在. 作用已息名過去. 現有

因用果用未生. 因義旣成果義便立. 故所

詰難非預我宗預者. 關也

論. 體旣本有至亦本有故述曰. 此第八論

主難. 體旣本有用亦應然. 以體用無別故

量云. 所計作用. 未來應有. 不離體故. 猶

如於體所計體法. 應未來無. 卽是用故.

亦如作用汝去來法. 應是無爲許有法

體無作用故. 如無爲法又相未相法. 應

是無爲. 許有法體非相遷故. 如無爲法

經數: 一八三○

經名:成唯識論述記卷第三末

頁數＞ 三三九

上	欄

設彼救前難言未來用體雖皆具有. 緣

不合故. 用不起者應難彼云. 旣言諸法

1本來皆有. 所待2之緣亦應本有. 緣旣許本

有. 未來應起用量云. 未來一切法. 用應

常起. 因緣具故. 如現在法. 若言緣等或未

來無. 卽非未來有一切法. 又說未來有生

相用. 過去說有與果用者. 過未有用應

名現在彼救不然. 今言用者. 謂取與用

難云. 等無間緣過去取果婆沙正說. 卽應

過去有3半作用. 有取果用故. 又言未來世

有三法作用. 光明生相及苦法忍. 婆沙正

文. 應名現在彼與果用滅復滅失. 取果

之用生復生過. 若言與果但是功能非謂作

用. 卽阿羅漢末後之心. 應不名現在. 無取

果用故. 又若此心. 初無作用應名已滅. 如

何後時更復言滅. 又彼功能. 改名作用. 而

復何異若言非是無學末心不能取果.

彼後念緣闕故. 果不生者. 此亦非理違汝

宗故. 汝說後心非無間緣故. 廣如婆沙第

十文說. 終心後果旣定不生. 如何定知現

在之法有能生用若言後果若緣不闕.

定從此生者. 因旣緣不闕故有作用. 何不

能生果. 若因不能生果. 卽是無用故

論. 由斯汝義至緣起正理述曰. 第九曲結

申正義也

論. 謂此正理至皆假施設述曰. 自下申其

正義. 今明諸法自相離言. 離言所以如前

已說. 所有因果. 及餘法言皆假施設此是

立宗

中	欄

論. 觀現在法至對說現因述曰. 謂大乘中

唯有現法. 觀此現法有能引生當果之用

當果雖無. 而現在法上有引彼用. 用者

功能. 行者尋見現法之上有此功4用. 觀此

法果. 遂心變作未來之相. 此似未來實是

現在. 卽假說此所變未來名爲當果. 對此

假當有之果. 而說現在法爲因此未來

果. 卽觀現法功能而假變也

論. 觀現在法至對說現果述曰. 其因亦爾.

觀此現法有酬前之相. 卽熟變相等. 觀此

所從生處. 而心變爲過去. 實非過去而是

現在. 假說所變爲現法因. 對此假曾有過

去因. 而說現在爲果

論. 假謂現識似彼相現述曰. 何者爲假. 識

緣於此現法. 之時. 尋所從生說之爲因.

說現爲果. 尋現世法. 及所生法. 變似未來

之相. 現名爲因. 未來爲果. 故言假也. 而實

所觀之法. 非因. 非不因. 非果. 非不果. 且

如於因. 性離言故非定是因. 有功能故非

定不因. 果亦如是

論. 如是因果至應順修學述曰. 此結勸學.

卽第十文. 有因故非常. 有果故非斷. 故離

二邊契會中道. 勸諸智者應順修學. 此答

於前生滅分位法也中道者. 無漏眞智之

異名也. 以理合智故名契道. 如下自解

此性離言. 假說曾當名爲因果. 非謂實

有. 此卽無有二邊之過. 除遍計所執. 說依

他性有故. 言非因非不因等因此總

□大乘眞義. 法唯現在. 識變有三世諸

下	欄

義不同如瑜伽論五十一卷六十九卷顯揚

第5十對法第三中邊第一. 皆說三世依種

子立. 約曾當義說其世也六十六卷對

法第四及第十三薩遮尼乾子經. 皆說有

六通三6乘差別. 宿命智緣過去. 生死智緣

未來. 他心漏盡緣現在. 三世等雖非種子

亦有三世今於此中. 復約識變曾當因

果以說去來諸經論說雖多不同. 總束

而言莫過三種一道理三世. 卽依種子

曾當義. 說有去來世. 當有名未來. 曾有

名過去. 現有名現在. 於現法上義說三故

二依神通. 其智生時法爾皆有如此功

力. 由7異生聖者功能各殊. 旣非妄心所見

皆實. 但由智力. 非是妄識之所變也. 前第

二說. 由澄淨故亦現彼影. 由多修習此去

來法. 法爾能現隨其勢分多少時節. 理實能

緣. 及所緣法唯在現在三依唯識. 此義

雖通. 然前二外別有異體. 多分分別妄心所

變. 似去來8相. 實唯現在此中論文. 法體

離言但唯有識或復更釋. 雖有唯識道

理二種無別神通. 恐濫妄緣故分三種

約此三義解諸違文. 皆□攝入此所會義.

餘不過此. 設立四減三皆爲妄說. 今猶未

盡. 此中所明粗陳梗槪. 如別抄中廣引誠

說

論. 有餘部說至□相續義述曰. 自下第二.

其上座部於此起救於中有三. 一總立

宗. 二出所以. 三結救意. 此卽初也. 此中亦

同勝軍論師種子等法前果後因俱時而生.

經數: 一八三○

經名:成唯識論述記卷第三末

頁數＞ 三四○

上	欄

彼謂因果恐有斷過. 被他如先有因時無

果等難已. 復以大乘. 假說現在之三相用

不同時起. 前法至生後法未起. 至住之時

後法未生. 至異之時後果方生. 恐因果斷

故. 此之義意同此中破又有二趣□生過

故. 前人等趣至異之時. 後天等趣已至生故

彼言以是次生時勝. 前法變異無多力

能. 但名一趣. 隨所當生彼得趣名. 非於

前趣故無此過者. 不然. 阿賴耶識分二

趣故. 及違此文. 勝軍論師雖有此義云立

亦得. 然自不1遵. 亦無章疏現行於世

論. 謂現在法至生滅二時述曰. 下出法體

有三. 一直顯. 上座等云. 色法遲鈍有三相

用時經一世. 謂生住滅. 更無異時. 心法迅

速但有二時. 謂生及滅. 此二相卽法辨. 離

法無別體. 然俱現在. 彼無過未故此中

且擧心心所法爲論. 故言極迅速者猶有

二時

論. 生時酬因至而體是一. 述曰. 下顯因果不

斷之義. 二於一法辨法生時酬因. 卽後

法爲果. 在現在法滅時引果. 卽前法爲因.

在現在. 此是二法爲二時今此所論. 卽

一法體生時爲果. 滅時爲因. 爲果之時與

前法俱. 爲因之時與後法□. 此是一法. 然

現在二時. 前後位別故. 此之二時俱現在有.

時雖有二前後位別. 而體是一. 無別法體.

卽於一法而辨二時. 爲因爲果

論. 前因正滅至而俱是有述曰. 三於二法

辨. 前因正滅後果正生. 此二法辨相接不

中	欄

斷. 因滅果生二俱現在故體相雖殊. 因果

二法故而俱是有. □現在世同時有故

論. 如是因果至捨此信餘述曰. 此總結也

雖無去來足爲因果. 非同餘部薩婆多

等立有過未. 虛妄計度法增常過. 不同大

乘是假施設法減斷過. 旣離斷常過. 又無前

諸難. 謂難有部. 果旣本有何待前因. 難大

乘云. 因是誰因. 果誰果等. 旣無諸失. 誰有

智者捨此勝義. 而信於餘不了義耶

論. 彼有虛言至而有二時述曰. 下破有七.

今總非云彼虛言等何容一念而有二時.

此第一難. 念者刹那之異名. 時者生滅之兩

位. 刹那迅速卽有前後. 極微至小應有二

分

論. 生滅相違寧同現在述曰. 此第二難. 義

意可知

已下2徵滅

論. 滅若現在生應未來述曰. 此難令同薩

婆多等. 以滅現在. 生未來故. 生滅二法定

不俱時. 相違法故. 如明闇等

論. 有故名生至寧非過去述曰. 此令同大

乘. 滅是過去故

彼若救言. 誰言於滅滅卽是無. 同薩婆多

滅體是有. 今難之云

論. 滅若非無生應非有述曰. 以生違滅.

滅卽非無. 以滅違生. 生應非有. 生旣不

成無. 滅體如何有. 滅若現在非無. 生應現

在非有

論. 生旣現有滅應現無述曰. 生旣現在有.

下	欄

滅無應過去. 令同大乘. 生滅二法定不俱

世. 相違法故. 如解3惑等

論. 又二相違至見有是事述曰. 此立比量.

又生與滅二4法相違. 如何同體. 如苦樂等

不同一體故. 量云. 生滅二法. 體應非

一. 以相違故. 如苦樂等彼宗現在一法

之上辨生滅故

論. 生滅若一至寧5體同說述曰. 生滅若

一. 法生之時應卽滅故. 故無二時. 生滅若

是異不應說體同. 二若卽者. 此法滅時此

法應生. 卽是生故. 如生. 二若異者. 生體

非滅體. 以是異故. 如苦樂等

論. 故生滅時至理必不成述曰. 生滅二時.

俱在現在一世而有. 雖復相違而體同者.

理必不成. 此總結破上座等訖. 大乘生滅.

非定一法有無異故. 非定異法卽生法

滅. 非別法滅故無有過

論. 經部師等至能持種故述曰. 破諸部計.

自下第三經部師等. 旣見上座被徵便曰.

雖無去來不同一切有. 生滅異世不同

上座師. 而色心中諸功能用卽名種子. 前生

後滅如大乘等. 爲因果性相續不斷甚爲

勝義今破之言. 理亦不成. 彼不許有阿

賴耶故. 經部師等. 等自類中. 非唯一故. 破

之量云. 經部所說持種色心. 不能持種.

非第八故. 如聲電等過未無體及無

本識. 於無色界色久時斷. 入無心時心久

時滅. 何法持種得爲因果. 因果旣斷名爲

不然. 彼不許有第八識故